Стартира Дейност 3 – Подкрепа за активни родители по проект „Рамо до рамо по дирите на достойни предци“
[bookmark: _GoBack]В рамките на проект „Рамо до рамо по дирите на достойни предци“ (проект № BG05SFPR001-1.004-0056-С01) ОУ „Д-р Петър Берон“ и ДГ „Първи юни“ стартира изпълнението на Дейност 3 – подкрепа за изграждане на общност от активни родители.
В рамките на инициативите „Заедно за децата“ и „Школа за родители“ бяха сформирани групи от родители, които ще провеждат срещи през учебния срок. Темите включват образование, ранно детско развитие, здраве, родителски умения, взаимодействие със семейството и училището, както и насърчаване на интеркултурни практики.
Първите срещи показаха отличен отклик от страна на родителите, които оцениха възможността да участват активно в определянето на приоритетите и да обсъждат въпроси, свързани с развитието на децата си. Дейността цели изграждане на сплотена и подкрепяща общност от родители, работещи рамо до рамо с училището и детската градина.

